กสิกรไทยบริการรูดบัตรผ่านมือถือ
กสิกรไทย พร้อมให้ร้านค้าใช้บริการับบัตรบนสมาร์ทโฟน หรือเปลี่ยนมือถือให้เป็นเครื่องรับชำระบัตรเครดิต
12 มี.ค. 2556

กสิกรไทย พร้อมให้ร้านค้าใช้บริการับบัตรบนสมาร์ทโฟน หรือเปลี่ยนมือถือให้เป็นเครื่องรับชำระบัตรเครดิต
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า บริการร้านค้ารับบัตรบนสมาร์ทโฟน (K-Merchant on Mobile) ได้รับการตอบรับเป็นอย่างดีจากพันธมิตร รวมถึงร้านค้าต่าง ๆ ที่ให้ความสนใจในบริการดังกล่าวเป็นอย่างมาก เนื่องจากเป็นนวัตกรรมใหม่ที่นำสมาร์ทโฟนหรือแท๊บเล็ตมาใช้คู่กับอุปกรณ์ mPOS ก็สามารถรับชำระค่าสินค้าและบริการที่รับรองด้วยมาตรฐานความปลอดภัยขั้นสูงและมั่นใจทุกการใช้จ่าย สามารถรับชำระค่าสินค้าและบริการต่าง ๆ ได้ด้วยบัตร Visa / MasterCard ได้ทุกธนาคาร
ทั้งนี้ พันธมิตรที่ร่วมใช้บริการชำระค่าสินค้าและบริการผ่านบริการของธนาคาร อาทิ สายการบินนกแอร์  แอมเวย์  เมืองไทยประกันชีวิต ไทยซัมซุงอิเลคโทรนิคส์ บริษัท เบอร์ลี่ ยุคเกอร์
ในส่วนของธนาคารกสิกรไทยเองได้จัดแคมเปญพิเศษเพิ่มเติมสำหรับผู้ถือบัตรเครดิตกสิกรไทยด้วยเช่นกัน โดยผู้ใช้บริการที่ใช้ชำระค่าสินค้า/บริการด้วยบัตรเครดิตเครดิตกสิกรไทย ผ่านช่องทาง mPOS จะได้รับคะแนน Reward Point เพิ่มเป็น 2 เท่า และเพิ่มเป็น 4 เท่า สำหรับบัตรเครดิตร่วม (Co-brand Card) ทุกประเภท  ตั้งแต่วันนี้ถึงสิ้นเดือนเมษายนนี้  
ปัจจุบันธนาคารกสิกรไทย มีส่วนแบ่งตลาดในธุรกิจร้านค้ารับบัตรเครดิตเป็นอันดับหนึ่งในตลาด ด้วยจำนวนร้านค้ารับบัตรประมาณ 90,000 แห่งทั่วประเทศ และในปีนี้ธนาคารตั้งเป้าเพิ่มพันธมิตรร้านค้ารับบัตรเครดิตอีกกว่า 50,000 ราย คาดว่าจะมียอดวงเงินรับบัตรปีนี้สูงถึง 425,000 ล้านบาท เติบโต 20% รักษาความเป็นผู้นำอันดับ 1 ด้วยส่วนแบ่งตลาดที่ 33%